**Miika Tiihonen** (s. 1. marraskuuta 1997 Järvenpää) on suomalainen jääkiekkoilija, joka pelaa SM-liigajoukkue Vaasan Sportissa. Hän on pelipaikaltaan vasen laitahyökkääjä.

Ura
---

Tiihonen on Järvenpään Haukkojen kasvatti. Hän siirtyi 16-vuotiaana Pelicansin B-nuoriin kaudeksi 2014–2015. Kaudella 2016–2017 Tiihonen oli seuran A-nuorten paras maalintekijä ja toiseksi paras pistemies Severi Lahtisen jälkeen tehoilla 28+12=40. Hän jakoi koko A-nuorten SM-liigan maalipörssin toisen sijan Ilveksen Joona Ikosen kanssa edellään vain Bluesin Tatu Kanerva. Tiihonen jakoi myös 11 osumallaan sarjan ylivoimamaalipörssin voiton Kärppien Niko Kuirin kanssa.

Toukokuussa 2017 Tiihonen teki juniorisopimuksen Pelicansin SM-liigajoukkueen kanssa. Hän pelasi kauden 2017–2018 suurimmaksi osaksi seuran A-nuorissa, jonka kolmanneksi paras maalintekijä Tiihonen oli 17 osumallaan. Tammikuussa 2018 Pelicans lainasi hänet viikon mittaisella sopimuksella Mestis-joukkue Kokkolan Hermekseen, jossa Tiihonen pelasi kolme ottelua tehopistein 1+1=2. Hän siirtyi loppukaudella jatkamaan Mestis-pelejään lainalle Heinolan Peliittoihin, jossa Tiihonen pelasi 11 runkosarjaottelua tehopistein 1+1=2 ja neljä karsintasarjan ottelua tehden yhden maalin.

Kaudeksi 2018–2019 Tiihonen siirtyi vuoden mittaisella sopimuksella hänen edellisen kauden lainaseuraansa Kokkolan Hermekseen. Hän pelasi siellä varsinaisella tulokaskaudellaan 47 runkosarjaottelua tehopistein 10+9=19 ja kuusi playoff-ottelua ilman tehopisteitä. Tiihonen pelasi myös viisi Suomen Cupin ottelua tehopistein 5+2=7, joilla hän voitti Hermeksen sisäisen piste- ja maalipörssin. Toukokuussa 2019 Tiihonen teki seuran kanssa vuoden mittaisen jatkosopimuksen. Kaudeksi 2019–2020 hänet nimettiin Hermeksen varakapteeniksi. Tiihonen oli 14 osumallaan joukkueen kolmanneksi paras maalintekijä.

Tiihonen siirtyi kaudeksi 2020–2021 jatkamaan Mestis-pelejään vuoden mittaisella sopimuksella Imatran Ketterään. Hän voitti sekä Mestiksen mestaruuden että Suomen Cupin. Kaudeksi 2021–2022 Tiihonen siirtyi vuoden mittaisella sopimuksella Rovaniemen Kiekkoon, jonne Ketterästä siirtyi myös päävalmentaja Maso Lehtonen. Hän oli joukkueen neljänneksi paras pistemies tehoilla 15+14=29. Tiihonen voitti kauden päätteeksi Mestis-pronssia. Toukokuussa 2022 hän teki RoKin kanssa vuoden mittaisen jatkosopimuksen. Kaudeksi 2022–2023 Tiihonen nimettiin joukkueen varakapteeniksi. Hän oli tehoilla 9+24=33 RoKin kolmanneksi paras pistemies. Pudotuspeleissä Tiihonen oli tehoilla 5+8=13 joukkueen paras maalintekijä ja hän jakoi sisäisen pistepörssin voiton Heikki Huttusen kanssa. Pronssiottelussa 19. huhtikuuta 2023 Joensuun Kiekko-Poikia vastaan Tiihonen teki ylivoimalla RoKin 4–2-voittoon päättyneen ottelun voittomaalin, joka ratkaisi joukkueelle toisen peräkkäisen Mestis-pronssin.

Huhtikuussa 2023 Tiihonen liittyi elokuun puoliväliin asti kestävällä tryout-sopimuksella Vaasan Sportin SM-liigajoukkueen harjoitusvahvuuteen. Samalla hänen uutisoitiin tehneen alustavasti vuoden mittaisen sopimuksen Mestis-joukkue TUTO Hockeyn kanssa seurojen välisenä yhteistyöpelaajana. Koejaksonsa päätteeksi Tiihonen ja Joel Kerkkänen siirtyivät kaudeksi 2023–2024 TUTO:n vahvuuteen. Marraskuussa 2023 Sport kutsui kaksikon TUTO-yhteistyön myötä kahden ottelun ajaksi vahvuuteensa paikkaamaan loukkaantumisia. He tekivät näin ollen SM-liigadebyyttinsä 24. marraskuuta 2023 Tapparaa vastaan. Tiihonen merkittiin kolmosketjun vasempaan laitaan Miro Nallin sekä Kerkkäsen viereen. Hän sai ottelussa jääaikaa 8.46 minuuttia.

Kaudeksi 2024–2025 Tiihonen siirtyi vuoden mittaisella sopimuksella Sportiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2015–2016 | Pelicans | A-SM | 16 | 3 | 1 | 4 | 6 | – | – | – | – | – |
| 2016–2017 | Pelicans | A-SM | 46 | 28 | 12 | 40 | 30 | 7 | 1 | 1 | 2 | 0 |
| 2017–2018 | Pelicans | A-SM | 25 | 17 | 5 | 22 | 24 | – | – | – | – | – |
|  | Hermes | Mestis | 3 | 1 | 1 | 2 | 0 | – | – | – | – | – |
|  | Peliitat | Mestis | 11 | 1 | 1 | 2 | 4 | – | – | – | – | – |
| 2018–2019 | Hermes | Mestis | 47 | 10 | 9 | 19 | 30 | 6 | 0 | 0 | 0 | 2 |
| 2019–2020 | Hermes **(A)** | Mestis | 49 | 14 | 13 | 27 | 38 | – | – | – | – | – |
| 2020–2021 | Ketterä | Mestis | 30 | 7 | 15 | 22 | 24 | 9 | 2 | 3 | 5 | 16 |
| 2021–2022 | RoKi | Mestis | 39 | 15 | 14 | 29 | 14 | 13 | 2 | 2 | 4 | 10 |
| 2022–2023 | RoKi **(A)** | Mestis | 49 | 9 | 24 | 33 | 26 | 10 | 5 | 8 | 13 | 14 |
| 6 kautta | yhteensä | Mestis | 228 | 57 | 77 | 134 | 136 | 28 | 4 | 5 | 9 | 28 |

Lähteet
-------

* Miika Tiihonen The Internet Hockey Databasessa (englanniksi)
* Miika Tiihonen Eurohockey-sivustolla (englanniksi)
* Miika Tiihonen *Elite Prospects*. Everysport Media Group AB.  (englanniksi)

### Viitteet

1. 1 2  Seppä, Lassi: RoKi kiinnitti kolme tärkeää pelaajaa ensi kaudeksi − puolustaja Tyni saapuu napapiirille *Jatkoaika.com*.  4.5.2019. Jatkoaika r.y. Viitattu 5.12.2023.
2. 1 2 3 4  Miika Tiihonen *Elite Prospects*. Everysport Media Group AB.  (englanniksi)
3. ↑  Elite Prospects - Pelicans U20 *eliteprospects.com*. Everysport Media Group AB. Viitattu 5.12.2023. (englanniksi)
4. ↑  Elite Prospects - U20 SM-liiga Stats 2016-2017 *eliteprospects.com*. Everysport Media Group AB. Viitattu 5.12.2023. (englanniksi)
5. ↑  Elite Prospects - Award - U20 SM-sarja Most Powerplay Goals *eliteprospects.com*. Everysport Media Group AB. Viitattu 5.12.2023. (englanniksi)
6. ↑  ​Uusia juniorisopimuksia – harjoitusottelut julki *pelicans.fi*.  18.5.2017. Lahden Pelicans Oy. Viitattu 5.12.2023.
7. ↑  ​Pelicans sopimuksiin omien nuortensa kanssa - Mestiksessä tehoillut Salonen testiin *Jatkoaika.com*.  18.5.2017. Jatkoaika r.y. Viitattu 5.12.2023.
8. ↑  Elite Prospects - Pelicans U20 *eliteprospects.com*. Everysport Media Group AB. Viitattu 5.12.2023. (englanniksi)
9. ↑  ​HYÖKKÄÄJÄ MIIKA TIIHONEN LAINALLE HERMEKSEEN! *kokkolanhermes.fi*.  23.1.2018. Edustus Hermes ry. Viitattu 5.12.2023.
10. ↑  ​TERVETULOA MIIKA TIIHONEN! *kokkolanhermes.fi*.  24.4.2018. Edustus Hermes ry. Viitattu 5.12.2023.
11. ↑  Elite Prospects - Hermes *eliteprospects.com*. Everysport Media Group AB. Viitattu 5.12.2023. (englanniksi)
12. ↑  Vehviläinen, Jani: ​Tiihonen jatkaa Hermeksen riveissä *Jatkoaika.com*.  4.5.2019. Jatkoaika r.y. Viitattu 5.12.2023.
13. ↑  Hermes valitsi kapteenistonsa *mestis.fi*.  3.9.2019. Suomen Jääkiekkoliitto – Finlands Ishockeyförbund ry. Viitattu 5.12.2023.
14. ↑  Elite Prospects - Hermes *eliteprospects.com*. Everysport Media Group AB. Viitattu 5.12.2023. (englanniksi)
15. ↑  ​TERVETULOA MIIKA TIIHONEN! *kokkolanhermes.fi*.  24.4.2020. Edustus Hermes ry. Viitattu 5.12.2023.
16. ↑  Kolme uutta pelaajasopimusta: Tiihonen, Heino ja Yli-Suutala napapiirille *rokihockey.fi*.  1.6.2021. RoKi Hockey Oy. Viitattu 5.12.2023.
17. ↑  Elite Prospects - RoKi *eliteprospects.com*. Everysport Media Group AB. Viitattu 5.12.2023. (englanniksi)
18. ↑  Elite Prospects - RoKi *eliteprospects.com*. Everysport Media Group AB. Viitattu 5.12.2023. (englanniksi)
19. ↑  Eskelinen, Jesse: ​RoKi nappasi Mestis-pronssit jättiyleisön edessä *Jatkoaika.com*.  19.4.2023. Jatkoaika r.y. Viitattu 5.12.2023.
20. ↑  Pelaajayhteistyö Vaasan Sportin kanssa tuo Huhtamaan takaisin TUTO-paitaan! *tutohockey.fi*.  20.4.2023. TUTO Hockey Oy. Viitattu 5.12.2023.
21. ↑  Tiihonen ja Kerkkänen TuToon *vaasansport.fi*.  15.8.2023. Hockey-Team Vaasan Sport Oy. Viitattu 5.12.2023.
22. ↑  Kerkkänen ja Tiihonen loppuviikoksi Sportiin *vaasansport.fi*.  24.11.2023. Hockey-Team Vaasan Sport Oy. Viitattu 5.12.2023.
23. ↑  Sport - Tappara, 24.11.2023 *liiga.fi*.  24.11.2023. Jääkiekon SM-liiga Oy. Viitattu 5.12.2023.
24. ↑  Sport - Tappara, 24.11.2023 *liiga.fi*.  24.11.2023. Jääkiekon SM-liiga Oy. Viitattu 5.12.2023.

TUTO Hockey – Mestis
3 Siiki |
5 Lampi |
6 Korkka |
7 Karlsson (**C**) |
9 V. Virtanen (**A**) |
12 Forsblom |
18 Vähätalo |
19 Suni |
21 Virta |
22 Aarnio |
22 Rannisto |
23 Asplund (**A**) |
24 Anttalainen |
25 Laiho |
26 Karjalainen |
27 Leppikoski |
28 Koskinen |
30 Mäkelä |
31 Huhtamaa |
33 Suoranta |
37 Vuorio |
38 Himmanen |
40 Levo (**A**) |
42 Heiskari |
44 Tiihonen |
48 Vuorela |
70 J. Virtanen (**A**) |
77 Takkunen |
86 Kerkkänen |
91 Keränen |
-- Eloranta |
-- Lindholm |
-- Päivärinta |
-- Rantanen  

Valmentajat Virtanen – Kivilahti – Törnström – Paalasmaa